ኤርትራዊቷን ‘ሞቴን ጎንደር ያድርገው’ ያሰኛት ምን ድን ነው?
ባሕር ዳር፡ የካቲት 13/2012 ዓ.ም (አብመድ) ዘመንና ሥርዓት ያልፈቱት ታማኝነት!ድርጊቱ የተፈጸመው በጎንደር ከተማ አስተዳደር ነው፡፡ ቢቢሲ በአፍሪካ ዓምዱ “ለ20 ዓመታት ጎረቤቴ ቤቴን እያከራዩ ሲጠብቁልኝ ቆይተዋል” በሚል ያስነበበውን ታሪክ ልናጋራችሁ ነው፡፡ ከ20 ዓመታት በፊት ኢትዮጵያና ኤርትራ ወደ ጦርነት መግባታቸውን ተከትሎ ኤርትራውያን ከኢትዮጵያ፣ ኢትዮጵያውያንም ከኤርትራ እንዲወጡ ተደረገ፡፡በዚህ አግባብ ወይዘሮ ምግቤ ተመሥገን ከጎንደር ወደ ኤርትራ ለመሄድ ተገደዱ፡፡ ወይዘሮ ምግቤ ከኢትዮጵያ የመውጣት ፍላጎት ባይኖራቸውም የመንግሥታት ጠብ በወቅቱ ጉልበት ነበረውና ቤታቸውንና ጎረቤቶቻቸውን ትተው ሄዱ፡፡